b"\n_START_ARTICLE_\nApteron\xc3\xb2tid\n_START_SECTION_\nEtimologia\n_START_PARAGRAPH_\nDel grec aptero (sense aletes) + noton (esquena).\n_START_SECTION_\nAlimentaci\xc3\xb3\n_START_PARAGRAPH_\nIgual que molts altres apteron\xc3\xb2tids, les esp\xc3\xa8cies del g\xc3\xa8nere Apteronotus mengen petites larves d'insectes aqu\xc3\xa0tics i peixos. D'altres s\xc3\xb3n pisc\xc3\xadvores (com ara, Sternarchella) i n'hi ha d'altres tamb\xc3\xa9 que es nodreixen de pl\xc3\xa0ncton (Adontosternarchus). Les esp\xc3\xa8cies del g\xc3\xa8nere Magosternarchus s'alimenten de les cues d'altres peixos el\xc3\xa8ctrics, mentre que Sternarchorhynchus i Sternarchorhamphus tenen musells tubulars especialitzats en cerca de larves d'insectes aqu\xc3\xa0tics en els fons dels rius. Com a m\xc3\xadnim, una esp\xc3\xa8cie (Sternarchogiton nattereri) s'alimenta d'esponges d'aigua dol\xc3\xa7a que creixen en arbres submergits, troncs i d'altres restes llenyoses.\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nEs troba a tots els pa\xc3\xafsos de Sud-am\xc3\xa8rica, tret de Xile: des del riu de la Plata (l'Argentina -35\xc2\xb0S-) fins al riu Tuira (Panam\xc3\xa0 -8\xc2\xb0N). La conca del riu Amazones \xc3\xa9s l'indret on presenten la major diversitat i, sovint, constitueixen una fracci\xc3\xb3 significativa de la biomassa local.\n_START_SECTION_\n\xc3\x9as comercial\n_START_PARAGRAPH_\nTenen una explotaci\xc3\xb3 comercial m\xc3\xadnima perqu\xc3\xa8 no suposen un recurs alimentari important. Tot i aix\xc3\xad, dues esp\xc3\xa8cies (Apteronotus albifrons i Apteronotus leptorhynchus) s\xc3\xb3n freq\xc3\xbcents en el comer\xc3\xa7 de peixos d'aquari."